છેલ્લાં કેટલાંક વર્ષોમાં કાંદિવલી ખાતે વેડિંગ કોરિયોગ્રાફી ક્ષેત્રે જાણીતી બનેલી ગાર્ગી સંપટે ભરતનાટ્યમ ઉપરાંત કથકની પણ પદ્ધતિસર તાલીમ લીધી છે. એ સિવાય તેણે બૉલીવુડના જાણીતા કોરિયોગ્રાફર ટેરેન્સ લ્ાુઇસની ડાન્સ ઍકૅડેમીમાંથી આધુનિક ડાન્સ ફૉમ્ર્સમાં ત્રણ વર્ષનો ગ્રૅજ્યુએશન ર્કોસ પણ કર્યો છે. અત્યારે ગાર્ગી વેડિંગ કોરિયોગ્રાફી સિવાય બાળકો માટે ડાન્સ ક્લાસિસ પણ ચલાવે છે. એ સિવાય સ્કૂલ અને કૉલેજની ઍન્યુઅલ ડેની કોરિયોગ્રાફી, જાહેર કાર્યક્રમો, સ્પર્ધાઓ વગેરેની કોરિયોગ્રાફી તથા નર્ણિાયકની ભૂમિકા ભજવવામાં તે વર્ષભર વ્યસ્ત રહે છે. કચ્છી ભાટિયા પરિવારની ૨૫ વર્ષીય ગાર્ગી કહે છે, ‘આઇ એમ નોટ એ ડેસ્ક પર્સન. ઑફિસના એક ખૂણામાં કલાકો સુધી ટેબલ પાછળ બેસી કામ કર્યા કરવું તો મને જરાય ફાવે નહીં. બૉસની જોહુકમી સહી લેવી અને નોકરી કરો છો એટલે ગમે કે ન ગમે, આપેલાં કામો કયાર઼્ કરવાં એ મારા સ્વભાવમાં જ નથી. મને મારા કામમાં સ્વતંત્રતા જોઈએ. આઇ વૉન્ટ ટુ બી માય ઑન બૉસ. આ બધી બાબતોને ધ્યાનમાં રાખતાં મેં મારા ડાન્સના શોખને જ પ્રોફેશન તરીકે સ્વીકાર્યો હોવાનો મને આનંદ છે. અહીં હું મારી મરજીની માલિક છું. મન થાય ત્યારે કામ કરું છું અને મન થાય ત્યારે રજા પણ લઈ શકું છું. એમાં કામની સાથે મારા ઘર અને વર બન્ને સચવાઈ જાય છે. વળી, હું મારી જાતને કોઈ પ્રોફેશનલથી ઓછી ગણતી નથી. તેથી મારા કામના નિયમો પણ હું જ તૈયાર કરું છું. જેમ કે ઍડવાન્સ લીધા પછી જ કામ શરૂ કરવું, કામ પૂરું થાય એ પહેલાં બાકીનું પેમેન્ટ લઈ લેવું વગેરે જેવા કેટલાક નિયમો મેં જ મારી જાત માટે ઘડી રાખ્યા છે, જેથી પાછળથી પસ્તાવાનો વારો ન આવે.’